ΜIA ΠΡΩΤΟΤΥΠΗ ΣΕΙΡΑ ΤΟΥ NETFLIX
Μυϊκή μνήμη.
Έτσι μαθαίνεις ó,τι κάνεις.
Αν επαναλάβεις μια κίνηση αρκετά, το σώμα δεν θα την ξεχάσει.
Με τον καιρό, κάνεις πράγματα με το μυαλό
σε έναν κόσμο μακριά από αυτόν στον οποίο χορεύεις.
Με τη μυϊκή μνήμη γράφεις ένα μέιλ, πλένεις τα δόντια σου,
προσγειώνεις αεροπλάνο…
ή χορεύεις ένα αριστούργημα.
Αυτή η Μπετ είναι πολύ ωραία.
Όρεν, συγκεντρώσου.
Μπετ, καλός συγχρονισμός.
Δεν έχει σταθερό ρυθμό.
Είχες την ίδια φλόγα, όταν ήσουν στην ηλικία της.
Κι εσύ την είχες κάποτε, φαντάζομαι.
Είμαι σίγουρη ότι την έχω ακόμα.
Αυτό ήταν, για την ώρα.
Τελειοποιήστε τις γραμμές σας.
Δεν βλέπω πλήρη έκταση, και χάνετε δύναμη στα σηκώματα.
Κάτι ακόμα.
Θα θυμίσω σε όλα τα αγόρια το ιατρικό τσεκάπ τους.
Ίσως αυτό ταρακουνήσει κάποιους χοντρούς, ώστε να χάσουν μερικά κιλά.
Κύριε Κόστα, μην το λέτε αυτό.
Θα έρθω να με δείρετε.
Ελεύθεροι.
Συγγνώμη που τα θαλάσσωσα.
Ναι, ο χρόνος μου εξαρτάται από τον δικό σου.
Το ξέρω, αλλά έχω πολλά στο κεφάλι μου.
Ας το προβάρουμε μετά το μεσημεριανό.
Δεν είναι καλή ιδέα. Θα με κυνηγήσει η Μπετ.
Περίμενε. Η Μπετ με χώρισε.
Εξάλλου, ζητάω μόνο να χορέψουμε.
Και ξέρεις πού λένε οι βαπτιστές ότι οδηγεί.
Δεσποινίς Παρκ, σας θέλω.
Εμένα;
-Την ακολουθώ; -Αυτό κάνεις.
Να πάρει. Χρωστάω λεφτά στη σχολή.
Με τον έναν ή τον άλλο τρόπο, όλοι πληρώνουμε.
Με παρακολουθείς;
Δουλεύω για μέλος του ΔΣ σας. Βιοπάλη.
Θα έλεγα τα λέμε, αλλά δεν το εννοώ.
Κοίτα, όταν σε είδα εδώ τις προάλλες, ξαφνιάστηκα.
Μπορούμε ακόμα να… Ξέρεις.
Ναι.
Αλλά όχι.
Παραδέξου ότι χόρεψα καλά.
Ένιωσα και πάλι χαρά.
Για πρώτη φορά μετά από καιρό, μον αμούρ.
Νιώθω πιο δυνατός.
Όταν γυρίσεις, θα είμαι δυνατός.
Χαρούμενος.
Είμαι βέβαιος…
Κάσι, ξέρω ότι είσαι εκεί μέσα…
και παλεύεις να επιστρέψεις.
Αλλά δώσε μου κάτι.
Ένα σημάδι.
Οτιδήποτε.
Η Σελίνα λέει ότι έχασες τη δουλειά σου;
Έχω κι άλλες. Μπορώ να διδάξω, να προσέχω παιδιά.
Δεν έχεις χρόνο να δουλεύεις για ψίχουλα.
Έχω έναν χορηγό που θα χαρεί να αναλάβει το χρέος σου
και να σου δώσει υποτροφία για να συνεχίσεις τον χορό.
Μαντάμ Ντιμπουά, πληρώνω δίδακτρα εδώ και πέντε χρόνια. Γιατί τώρα;
Θεωρώ πως είναι η σειρά σου.
Επίσης, θα σε κάνω ντουμπλίρ της Μπετ.
Ο ρόλος της εξελίσσεται στον καλύτερο του έργου.
Μαντάμ, σας ευχαριστώ. Ευχαριστώ!
Υπάρχει ένα μικρό θέμα.
Η συμφωνία εμπιστευτικότητας.
Βλέπεις, οι παραλήπτες υποτροφιών
δεν μπορούν να κάνουν κάτι που θα βλάψει τη φήμη του σχολείου.
-Δεν έχω παραβεί ποτέ το παραμικρό. -Είναι συνήθης διαδικασία.
Ό,τι συμβαίνει εδώ μένει εδώ.
Μπορώ να το σκεφτώ;
Φυσικά.
Με την ησυχία σου.
Αλλά αν βγεις από το δωμάτιο,
η προσφορά αποσύρεται και είσαι μόνη σου.
-Είδες ότι η μαντάμ φώναξε την Τζουν; -Επειδή είναι άφραγκη.
Μπετ, η ιστορία καταρρέει.
Ο Σέιν χάλασε το άλλοθι όλων, είμαστε ευάλωτοι.
Όχι αν επιμείνουμε όλοι στην ιστορία μας.
Αλλά, όπως απέδειξες,
ο κόσμος αθετεί τις υποσχέσεις του συνέχεια.
Απλώς πες μου, πού ήσουν όταν έπεσε η Κάσι;
Δεν είμαι υποχρεωμένη να σου πω.
Είπα ψέματα στην αστυνομικό για σένα. Κάτι δικαιούμαι κι εγώ.
Ναι, κατάλαβα.
Αν θες αντάλλαγμα…
Όχι, μόνο την αλήθεια.
Το φυλάς για τη Νεβέα.
-Έλα τώρα. Απλώς χορεύουμε μαζί. -Σε ξέρω.
Μπορώ να κάνω ό,τι θέλω. Δεν μπορείς να τα έχεις όλα.
Γιατί όχι, Όρι;
Εσύ τα είχες.
-Θα μ' αφήσεις; -Όταν πεις την αλήθεια.
-Ο τύπος αρνείται ότι ήταν μαζί σου. -Ντρέπεται.
-Ήταν με την κοπέλα του. -Πρώην.
Έχεις μόνο εμένα για υποστήριξη.
Ώρα για την αλήθεια.
Έχεις δίκιο. Γάμησέ τους.
Πρώτον, αν είχα την ευκαιρία, θα την είχα σπρώξει εγώ.
Με εκβίαζε να φύγω από την Ωραία Κοιμωμένη για να χορέψει με τον Ναμπίλ.
Τη διαολόστειλα,
κι έστειλε μέιλ στην Μπετ,
που έλεγε ότι έπαιρνα πίπες στον Όρεν.
Λέω "Χέσ' το".
Μπήκα στο δωμάτιο της Μπετ να το σβήσω πριν το διαβάσει.
Το σχέδιο ήταν να κάνω την Κάσι να σωπάσει,
αλλά κάποιος άλλος με πρόλαβε.
Η Μπετ είπε ότι κοιμόταν στο δωμάτιό της.
Αποκλείεται, γιατί ήμουν εγώ εκεί.
Έχεις άλλοθι το μέιλ.
Ναι. Αν βρεις πού είναι θαμμένο στον υπολογιστή της.
Αν είναι, θα το βρω.
Καλό κυνήγι.
-Η Μπετ είναι ιδιοφυΐα. -Επικό παιχνίδι εξουσίας.
Άρπαξε τον πρίγκιπα, μετά πέτα τον πριν σε πετάξει.
Τώρα όλα τα αγόρια πεθαίνουν γι' αυτήν.
Εγώ; Θα χορέψω όσο μπορώ
και θα παντρευτώ πλούσιο πριν σταφιδιάσω.
Πέιτζ! Είσαι καλά;
Μη. Το μόνο που κάνουν είναι να μας φέρονται σαν σκουπίδια.
Τι έχει;
Είναι ανέραστη. Δεν τη φίλησαν ποτέ.
-Έχει ένα στιλ λεσβίας. -Γιατί δεν σκας όταν δεν ξέρεις;
Τώρα που πήγες στο Μίτσι Μπιτς μάς ξεκατινιάζεις;
Βασικά, παραιτήθηκα από αυτόν τον βόθρο.
Πολύ χαζό.
Τώρα που κάτι πάει καλά στη ζωή σου, εσύ τα παρατάς;
Δεν τα παράτησα. Πήρα καλύτερη προσφορά.
Νόμιζα ότι έπρεπε να νιώθω τα πάντα όταν χορεύω.
Αλλά τελικά είναι καλύτερα να μη νιώθω τίποτα.
Τι τρέχει; Φοβάσαι μήπως σε ξεπεράσω;
Όχι.
Μα πιέζεσαι για να εντυπωσιάσεις έναν άντρα.
Ο φίλος σου έχει ήδη εντυπωσιαστεί.
Το βράδυ που έφυγες με την Γκουέν…
μου την έπεσε για να κάνουμε τρίο.
-Δεν θα το έκανε. -Έχει κάνει χειρότερα.
Η φωτογραφία το αποδεικνύει.
Είναι κόπανος με τις γυναίκες, Ντίλια. Τι θα κάνεις γι' αυτό;
Σιένα Μίλκεν.
Ναμπίλ Λιμιάντι, σκίζεις! Το συγκρότημα λάτρεψε το βίντεο.
Θα έπρεπε, έτσι; Ήταν μεγάλη επιτυχία.
Γι' αυτό θα σου δώσουν πολλά λεφτά για να πας περιοδεία στην Ευρώπη.
Μα… είμαι στη σχολή.
Είναι μόνο τρεις εβδομάδες. Ναμπίλ, αυτό είναι μεγάλη ευκαιρία.
Στάδια, θαυμαστές, αναγνωρισιμότητα…
Όπως όταν πήγε η Μίστι σε περιοδεία του Πρινς.
-Να δει ο κόσμος τι εστί μπαλέτο. -Θα το σκεφτώ.
Σου στέλνω λεπτομέρειες. Συμβαίνει στ' αλήθεια.
Συγγνώμη, δρ Κλάσεν.
-Ναμπίλ Λιμιάντι. Με ψάχνετε. -Η Κάσι κουνήθηκε.
Το παρερμηνεύσατε.
Όχι. Ακούει τα λόγια μου και απαντά.
Αυτό που είδατε ήταν μια κρίση λόγω σηψαιμίας.
Ήταν ακούσιοι σπασμοί, όχι σήματα Μορς.
Σημαίνει ότι το σώμα της καταρρέει, άρα η γνωστική αποκατάσταση είναι απίθανη.
Δεν μου φάνηκε έτσι.
Ποτέ δεν φαίνεται. Λυπάμαι.
Πώς πάει το χέρι;
Θα επιζήσω.
Φαινόσουν πολύ αναστατωμένη.
Νομίζω ότι το λένε κακό ραντεβού.
Απλώς… προχωρήσαμε πιο πολύ από όσο ήθελα.
Έπρεπε να το είχα εμποδίσει.
Τώρα ίσως έχω πρόβλημα. Που θα λήξει την καριέρα μου.
Σκέφτηκες το χάπι της επόμενης μέρας;
Το έχεις πάρει;
Όχι, αλλά ένα δικό μου άτομο το πέρασε.
Η μαμά μου.
Είναι τόσο όμορφη, που με τρελαίνει.
-Οι αριθμοί λένε αλήθεια. -Θα της έδινα ένα καλό.
Καλή συντήρηση. Ευχαριστώ.
-Είδες την Μπετ σήμερα; Φωτιά πήρε. -Και πολλοί θέλουν να τη σβήσουν.
Σε πειράζει αυτό;
Αν θέλουν την τρελή, ελεύθερα.
Ποιος ήταν στον διάδρομο;
-Κανείς. -Μοιάζει να σε γουστάρει.
Ε, λοιπόν, δεν το νιώθω.
Κοίτα, Σέιν, πρέπει να δίνεις δεύτερες ευκαιρίες.
Ίσως. Τουλάχιστον αυτός με φιλάει.
Τουλάχιστον εγώ κρατάω μυστικό.
Είχαμε συμφωνία.
Που ίσως προστατεύει αυτόν που έσπρωξε την Κάσι.
Ωραία. Ευχαριστώ.
Η Μίλκεν τουίταρε για την περιοδεία. Να πας.
Κουνήθηκε.
Ποια, η Σιένα;
Όχι, η Κάσι.
Θέλει να επικοινωνήσει.
Θα επικοινωνήσει μαζί σου όταν γυρίσεις.
Η μαντάμ δεν θα με αφήσει.
Και λοιπόν;
Αν πας στην περιοδεία, θα βγάλεις πολλά.
Τεράστια έκθεση, και το Instagram σου θα εκραγεί.
Και θα είμαι πολύ μακριά. Εκεί που με θέλεις.
Φίλε, η Σιένα Μίλκεν είναι.
Κάθε ηλίθιος θα δεχόταν την προσφορά.
Και δεν είμαι ηλίθιος.
Αν αφήσω την Άρτσερ τώρα, η μαντάμ θα με διώξει. Χάνω θέση και βίζα.
Δεν θα βλέπω την Κάσι.
Τάι, ανέβα εδώ πάνω.
Η αλήθεια είναι ότι δεν αξίζει.
Είσαι ερωτευμένος χωρίς ανταπόδοση. Πίστεψέ με, ξέρω από αυτά.
Μην παραμυθιάζεσαι.
Αν η Κάσι είχε συνέλθει, θα είχατε χωρίσει.
Θα πήγαινες περιοδεία.
Λένοξ, η σειρά σου.
Πήρες ενάμισι κιλό.
Είναι καλά νέα.
Είσαι πιο δυνατός και αποφεύγεις τραυματισμούς.
-Δυνατός σαν ταύρος. -Και χοντρός σαν ταύρος.
Παιδιά, βουλώστε το.
Γιατί δεν πήγες περιπολία;
Έκρυψαν το τελευταίο κομμάτι του παζλ μου.
Ώρα να βρεις άλλο χόμπι.
Ξέρω ότι πρέπει να προχωρήσω. Το θέλω, αλλά…
δεν μπορώ.
Τι έχεις βρει;
Στην αρχή της περιόδου, οι μαθητές ήταν εκεί.
Οι πιο πολλοί έχουν γερό άλλοθι, αλλά ο Σέιν Μακρέι άλλαξε τροπάρι
και διαφωνεί με την κατάθεση της Μπετ και του Όρεν.
Και η Έσμε Χόλτερλιν είναι ερωτηματικό.
-Το ένστικτό μου λέει ότι σχετίζονται. -Ποιος είναι πιο αδύναμος;
Θα έλεγα η Έσμε, είναι χάλια.
Αποδυνάμωσέ την.
Έφερα το τάπερ της μαμάς σου.
Χάρη στα χάπια σου, σκίζω στην πρόβα.
Ευτυχώς κάποιος πείστηκε.
Μου δίνεις άλλη μια ευκαιρία, αφού μου μιλάς ακόμα.
Θα έρθω να σε πάρω στις επτά. Ο μπαμπάς λείπει, κι έχω αυτοκίνητο.
Έλα.
-Σκέψου τα τραγούδια που θα σου εμπνεύσω. -Ναι. Σε κλειδί της ντεθ μέταλ.
Είναι μια περιοδεία δύο εβδομάδων για τον Ναμπίλ στη Γαλλία,
που σίγουρα θα τον συνεφέρει.
Μακροπρόθεσμα;
Σημαίνει περισσότερα από κάθε παράσταση. Κάνει καλό στη σχολή.
Και για σένα, αν αυτός δεν είναι εδώ.
Υπάρχει πρόβλημα αν διεκδικείς ό,τι θες;
Κανένα, αν το κάνεις έξυπνα.
-Δεν έμαθες τίποτα εδώ μέσα; -Ότι πούλησες την ψυχή σου για τη θέση.
Πρόσεχε.
Και θα την κρατήσεις πάση θυσία.
Ξέρεις τι θέλω;
Τι;
Εσένα…
ντυμένο.
Έμαθα πριν από πολύ καιρό τι με χαροποιεί,
και με τι θυσίες θα το αποκτήσω.
Αυτό που δεν έμαθες ακόμα είναι ότι το παρελθόν είναι παγίδα.
Σε καταλαβαίνω. Να προσέχεις.
Αν συνεχίσεις να κάνεις κάτι για καιρό, το σώμα σου αναλαμβάνει
και μαθαίνει τη ρουτίνα του όπως το μυαλό δεν θα μπορούσε ποτέ.
Το σώμα σου γίνεται αφεντικό,
σου λέει πώς να κάνεις αυτά που έκανες πάντα,
επειδή περιμένει να τα κάνει ξανά και ξανά.
Ακόμα και χρόνια μετά, το ποδήλατο είναι…
Αυτό ακριβώς, είναι σαν το ποδήλατο.
Υπάρχουν κινήσεις στις οποίες επιστρέφεις,
το σώμα σου παίρνει θέση
με το που βλέπει κάποιον άλλο να το κάνει.
Ξέρεις τι πρέπει να κάνεις,
και με την ανηλεή οικονομία μιας οικείας συνήθειας,
για μια ακόμα φορά, το εκτελείς.
Αυτό είναι το σόλο μου.
Με έκαναν ντουμπλίρ.
Καλά, λοιπόν.
Για να σε δω.
-Και γείρε στον γοφό στο τομπέ. -Σταμάτα!
Τι;
Να κάνεις την καλή.
Ξέρω τι κάνεις.
Θα ζητήσεις αντάλλαγμα.
Τζουν, όλα είναι καλά.
Απλώς φοβήθηκα και…
ξέχασα πως είμαστε μια οικογένεια.
Πρέπει να αλληλοβοηθιόμαστε.
Καλύτερο το σασέ!
Αυτό είναι. Δώσ' του αυτό που θέλει, πριν το ζητήσει.
Η αδερφή σου βελτιώθηκε πολύ.
Ο χωρισμός της την έκανε πιο ανοιχτή.
Πολύ νοιάζεσαι για τους έρωτες των μαθητριών.
Δεν τις θεωρώ μαθήτριες, αλλά μάλλον όργανα.
Σαν σεξουαλικά παιχνίδια;
Μην προσποιείσαι ότι δεν το κάνεις.
Όχι με αυτές εδώ.
Και πρότεινες τρίο για τι;
Για να κάνεις την Μπετ πιο ανοιχτή;
Για κάτσε.
Η αδερφή σου μου την έπεσε.
Είναι το ίδιο μοτίβο.
Έκανες το ίδιο με την Κάσι στο Παρίσι.
Άλλο αυτό. Ήταν καλοκαίρι, δεν ήταν μαθήτριά μου. Ήταν η Γαλλία!
Αυτό έχεις να πεις; "Ήταν η Γαλλία";
Πήρες κάτι μηνύματα από κάποια.
Απειλεί να σε καταστρέψει αν γυρίσεις στο Παρίσι.
Και το τρομακτικό είναι ότι δεν ξέρεις ποια τα έστειλε.
Θα έχεις μια λίστα μακριά όσο το πουλί σου
με γυναίκες που πλήγωσες, εγκλήματα που έκανες…
-Δεν έκανα κανένα έγκλημα! -Τότε, πήγαινε στο Παρίσι!
Το γουστάρεις όλο αυτό.
Κι η αδερφή σου θέλει πολύ να πάρει σειρά.
Αν την αγγίξεις, θα…
Θα κάνω κάτι καλύτερο.
Ούτε εσένα θα αγγίξω.
Πήγαινε σπίτι, πάρε τα πράγματα σου και φύγε.
Τώρα που είμαι το μόνο άτομο…
που ξέρει ποιος είσαι.
Ποιος είμαι;
Ιδέα δεν έχεις.
Μα τι κάνεις;
Άλλαξα γνώμη. Ας δοκιμάσουμε ξανά.
Τέλεια. Έλα σπίτι μου. Θα το κάνουμε…
Όχι.
Ακριβό γεύμα έξω.
Κερνάς εσύ.
Κάπου που δεν έχει πλαστικό μενού;
Μα έχω φοιτητικό δάνειο.
Αν δεν μπορείς να κεράσεις τον εαυτό σου,
κέρασε εμένα.
Μιλάω για κανονικό ραντεβού, κύριε. Αυστηρά χωρίς κοκό.
Νιώθω άρρωστη.
Δεν θα είναι το χάπι. Δεν πρόλαβε να δράσει.
Στοίχημα ότι ο μαλάκας περνάει καλά.
Δεν έχει ιδέα τι περνάω.
Όπως εκείνη τη νύχτα.
Κι αν ήξερε τι ένιωθα, δεν τον ένοιαζε.
Πέιτζ, ο τύπος πρέπει να πληρώσει.
Έχει δίκιο.
Είμαστε ανήλικες.
Είναι εγκληματίας. Δεν γίνεται να τη γλιτώσει.
Θα τον καταγράψουμε να ομολογεί.
Δεν ξαναπάω εκεί.
Δεν χρειάζεται.
Θα πάω εγώ.
Άλλωστε…
εμένα θέλει.
Είναι αυτόματος πιλότος η μυϊκή μνήμη,
ασυνείδητοι παράγοντες που σου λένε πώς να κινείσαι.
Το συνειδητό σου, το τμήμα που νομίζεις ότι είσαι εσύ,
παραδίδεται στα πιο απόμακρα σημεία του νου.
Απαιτεί συνεχή επανάληψη, ξανά και ξανά,
καθώς φτιάχνεις μια γέφυρα μεταξύ σκέψης και δράσης,
ωσότου ξεχάσεις πια τι ζήτησες από το σώμα σου.
Η Ντίλια μού είπε για σένα και την Κάσι.
Η Ντίλια ξεσπάει.
Ανησυχεί για την αδερφή της.
Με νοιάζει μόνο τι θα βγάλω από την Μπετ, όχι τι θα της βάλω.
-Και πάλι πρέπει να σε απολύσω. -Κουράστηκες να χτίσεις τη σχολή.
Δεν θα την γκρεμίσεις.
Δεν φέρνω εγώ το σκάνδαλο.
Το μπαλέτο ζει από τα σκάνδαλα. Το Απομεσήμερο ενός Φαύνου.
Πέταξαν λαχανικά στη σκηνή και το αποκάλεσαν αισχρό.
-Η Ιεροτελεστία της Άνοιξης έφερε ταραχές. -Δεν είσαι ο Νιζίνσκι.
Ώρα να μου δείξεις ότι νοιάζεσαι γι' αυτήν τη μορφή τέχνης.
Γι' αυτήν τη σχολή.
Και για μένα.
Φυσικά και νοιάζομαι.
Γίνεται αλλιώς;
Ήσουν η πρώτη μου, ξέρεις.
Έτσι λες εσύ.
Είναι αλήθεια, Μόνα.
Ήμουν ένα χαζό παιδί.
Μου έμαθες τι μπορεί να κάνει το σώμα.
Σου χρωστάω τα πάντα.
Λοιπόν, εσύ δεν ήσουν καλός για μένα.
Μ' εσένα, κανείς δεν είναι.
Τόσα χρόνια, τόσες γυναίκες.
Απλώς κυνηγούσα όσα είχα νιώσει…
παλιά, μαζί σου.
Αστυφύλακα Κρουζ. Τι κάνεις εδώ;
-Αυτός είναι ο φόρος τιμής σου; -Όχι μόνο δικός μου.
Όλοι την αγαπάτε, αλλά δεν ξέρατε ότι ήταν εδώ.
Όλοι ξαπλώσαμε νωρίς.
Το θέμα είναι, Έσμε, ότι αυτοί που το λένε ήταν κάπου αλλού.
Εγώ κοιμόμουν.
Αλλά δεν το αποδεικνύεις. Και χάνω την υπομονή μου.
-Δεν είμαι υποχρεωμένη. -Ξέρεις πώς είναι στη μάχη;
Έχω κρατήσει κομμάτια από σώματα.
Βγήκα ζωντανή, αλλά βαρεμένη. Κάθε εφιάλτης,
κάθε μνήμη, κάθε τραγωδία που βλέπω,
με κάνει να παραβιάζω κανόνες. Για τη δικαιοσύνη.
Θα είσαι ειλικρινής; Ή θα πάψω να νοιάζομαι
και θα σε αναγκάσω να μιλήσεις;
-Ο Όρεν! Ήμουν μαζί του! -Είσαι το τρίτο άτομο.
Λέω την αλήθεια, ορκίζομαι!
Κάναμε χρήση κοκαΐνης στη σάουνα.
Ρώτα τον. Θα με υποστηρίξει.
Να το εύχεσαι.
Το καφέ που θα πάμε…
είναι το καλύτερο.
Δεν το ξέρω.
Σοβαρά;
Πέρασα την τελευταία πενταετία κλεισμένη σε μια σχολή.
Δηλαδή είσαι καλόγρια.
Βέβαια.
Αν οι καλόγριες ζουν μισόγυμνες, με αγόρια να τις πιάνουν παντού.
Μόνο που είναι όλοι γκέι, έτσι;
Βασικά, αυτό είναι μύθος.
Η Άρτσερ δεν μου έμαθε μόνο χορό.
Δες και μόνος σου.
Το πέμπτο μήνυμα σε ένα λεπτό.
ΤΖΟΥΝΖΟΥΝΙΤΣΑ: ΘΕΛΟΥΜΕ ΑΜΑΞΙ.
Θέλουν το αμάξι.
ΠΟΥ ΕΙΣAI; ΣΕ ΧΡΕΙΑΖΟΜΑΣΤΕ.
Όλα καλά;
Δεν είμαι σίγουρη.
Θα πάμε για ζεστή σοκολάτα;
Άκου πώς πάει.
Στον χορό είμαι εναντίον τους, τον θεωρώ κανονικό πόλεμο.
Αλλά έξω από την αίθουσα…
τους στέκομαι.
Τελικά είσαι καλό κορίτσι.
Είμαι, έτσι;
Διάβασες κάτι τελευταία;
Τελευταία; Το καλύτερο ήταν του Όσεαν Βουόνγκ.
Είναι ένας ευφυέστατος ποιητής που έγραψε κάτι σαν απομνημονεύματα.
Πώς μεγάλωσε ως γκέι με μετανάστες γονείς.
-Ταυτίστηκα. -Νομίζω ότι έχω δει φωτογραφία του.
Πολύ γλύκας, αλλά δεν χαμογελάει.
Θα έχει δει πολλά.
Από το Βιετνάμ. Όμορφη χώρα. Έχεις πάει ποτέ;
Δεν έχω διαβατήριο.
Η μπριζόλα είναι υπέροχη. Θες;
Χορτοφάγος.
Αμάν. Τα πετυχαίνω όλα, έτσι;
Τα πας τέλεια.
Εννοώ, ξέρεις ένα πράγμα, και αυτό είναι ο χορός. Το σέβομαι.
Ναι, όπως ένα ζώο σε τσίρκο.
Απλώς λέω…
Συγγνώμη. Δεν ξέρω πώς να το κάνω αυτό.
Ποιο; Να φας με κάποιον; Να του μιλήσεις;
Να βγω ραντεβού.
Είμαι καλός
στο να με ποδοπατάνε στην πόλη μου.
Και επίσης…
στο να πηγαίνω με κρυφούς γκέι που με ψωνίζουν και κάνουν τα χειρότερα.
Πήγα να κάνω τον στρέιτ φίλο μου να με ερωτευτεί,
καταστρέφοντας τα πάντα.
Οπότε, ναι…
δεν έχω πείρα στα ραντεβού με κουβεντούλα.
Εγώ;
Δεν βλέπω τον λόγο.
Κάθομαι με έναν τύπο, ξέροντας ότι ανυπομονεί
είτε να γδυθούμε
είτε να φύγει άρον άρον και να ψάξει για άλλον στο Grindr.
Κι αν δεν το σκέφτεται αυτός…
σίγουρα το σκέφτομαι εγώ.
Ποιος από εμάς το σκέφτεται τώρα;
Εσύ πες μου.
Δες πώς χάνεις βάρος.
Ο τύπος στο κλαμπ.
Είσαι εκτός ελέγχου.
Λέει το ανθρώπινο μπουρίτο!
Θες μια μυτιά;
Το βράδυ που ήμασταν εδώ ήταν αρκετό για να με τρομάξει.
Εγώ είδα τον χάρο με τα μάτια μου.
Η μπατσίνα ξέρει ότι της είπαμε ψέματα.
Έκανε σαν τρελή στην ταράτσα.
Μπορεί να με έριχνε, αν δεν έλεγα την αλήθεια.
Άρα έπρεπε να είχες πέσει.
Πλάκα μου κάνεις;
Είπαμε να μη μιλήσουμε.
Και θα με στηρίξεις…
αλλιώς δεν ξέρω τι θα κάνει.
Η Μπετ δεν σ' αγαπάει, Όρεν. Γιατί την προστατεύεις;
Γιατί, όπως κι αν το δεις, της χρωστάω.
Με εμποδίζεις.
Δεν πειράζει.
Τελείωσες.
Κάσι.
Τα τελευταία που σου είπα…
Συγγνώμη.
Κοιμήθηκα θυμωμένη.
Είμαι ακόμα θυμωμένος.
Με τον κόσμο.
Μ' εσένα.
Γιατί;
Απλώς έχασα την ισορροπία μου.
Με πλήγωσες, Κάσι.
Πώς μπορείς να το λες;
Εγώ είμαι αυτή που αιμορραγεί.
Μια κραυγή για οίκτο είναι μόνο.
Κραυγάζω τόσο καιρό, αλλά εσύ δεν ακούς.
Σώσε με.
Συγγνώμη, φίλε, μου έπεσε κάτι. Είσαι καλά;
Πίστεψέ με.
Δεν σε χρειάζεται.
Ελπίζω να έχεις δίκιο.
Γιατί θα φύγω από εδώ.
Πώς το κάνεις;
Πώς μαθαίνεις κάποια ανέφικτη αλληλουχία βημάτων
και μετά την αναπαράγεις αβίαστα;
Το κόλπο είναι ότι δεν το κάνεις.
Οι κινήσεις καταγράφονται στον εγκέφαλο
ως μια συντομογραφία μεταξύ σκέψης και δράσης.
Αφομοιώνεις τα βήματα τόσο τέλεια,
ώστε τα στοιχεία αυτοματοποιούνται.
Οργανώνεις μεμονωμένες κινήσεις σε σύνθετες ομάδες,
συνδέοντας τα επιμέρους στοιχεία.
Φτιάχνεις μια ρουτίνα κι όταν έρθει η ώρα, ο εγκέφαλος παραχωρεί τον έλεγχο.
Γεια σου.
Γύρισα.
Πάμε;
Σε δίδαξα καλά.
Μπορεί να γίνει συνήθεια.
Δεν θα ήταν συνετό.
Εγώ λέω…
να πάρεις όσα έμαθες και να τα πας στο Παρίσι…
τώρα που τελείωσε ο σαματάς.
Ποιος σαματάς;
Δεν ξέρω. Μου είπες για απειλές και κατηγορίες.
Δεν σου το είπα.
Το είπες. Ίσως σε απασχολεί ο Αντεροβγάλτης.
Ο κυνηγός και το θήραμα.
Εσύ τι είσαι;
Ήμουν το θήραμα για χρόνια, φυσικά,
αλλά τώρα εγώ είμαι αυτή που κυνηγάει το ταλέντο και τα λεφτά.
Η θεά Άρτεμις φέρνει το θήραμά της.
Όλα για τη σχολή.
Θα κατέρρεε.
ΜΗΝ ΞΑΝΑΡΘΕΙΣ ΣΤΟ ΠΑΡΙΣΙ
Μόνο σε μια κρίση το ΔΣ αποφάσισε να διορίσει γυναίκα.
Έχτισα ξανά τα κεφάλαιά μας…
ΩΣΤΕ ΕΣΥ ΕΙΣΑΙ
τις εγκαταστάσεις και το κύρος μας.
Σε ποιον στέλνεις μήνυμα;
Στην κυνηγό μου.
Δεν θα το δεις;
Εσύ ήσουν, λοιπόν.
Πέτυχε μόνο και μόνο επειδή έχεις κάνει τόσο σκοτεινά πράγματα.
Είμαι τυχερή.
Δεν χρειάστηκε καν να είμαι συγκεκριμένη,
για να αναρωτηθείς ποιο σκοτεινό πράγμα αφορούσε.
Ωραία ήταν.
Πολύ. Να σε πάω σπίτι;
Να το ξανακάνουμε σύντομα.
Μπορώ να σου πάρω το βιβλίο, αν…
Λοιπόν, πολύ τολμηρό.
Ήθελα να σε ευχαριστήσω.
Μάλιστα. Εξέφρασες την ευγνωμοσύνη σου.
Φίλε. Στη μέση του πάρκινγκ;
Πίστεψέ με. Μόλις θολώσουν τα τζάμια, δεν θα μας δει κανείς.
-Θα ήμασταν φρόνιμοι απόψε. -Θα είμαι φρόνιμος. Το υπόσχομαι.
Κύριε Ρένφρου;
Νομίζω ότι κάτι έχω.
Αυτό το μέρος το λέμε "Άδυτο των Αδύτων".
Βολέψου.
Ορίστε, θα σε βοηθήσει.
Τα κορίτσια δεν είπαν κάτι.
Λοιπόν…
όπως κι εγώ, δεν το κάνουν βούκινο.
Και…
δεν το κερδίζει κάθε κορίτσι.
Νιώθω τυχερός. Ο Τάλμποτ σε ήθελε για τον εαυτό του.
Ο κύριος Τάλμποτ από το συμβούλιο της Άρτσερ;
Παρακολουθεί τις οντισιόν και διαλέγει.
Μπορείς…
να βοηθήσεις;
Μπορώ να κάνω ό,τι κι οι άλλες χορεύτριες.
Πες μου τι έκανε η Πέιτζ, και θα το κάνω.
Ήλπιζα σε κάτι καλύτερο.
Γιατί; Τι της έκανες;
Ας πούμε…
ότι θα μπορούσε να ήταν καλύτερη. Θα… μπορούσε να ήταν εσύ.
Τώρα μου κίνησες την περιέργεια. Πώς ξέρει ο κος Τάλμποτ για τις οντισιόν;
Από τη διευθύντριά σας.
Γιατί να το κάνει αυτό;
Χριστέ μου. Γιατί την πληρώνει.
Λες να σε έστειλαν τυχαία εδώ;
Όχι. Σε επέλεξαν.
Υπάρχουν πολλές Πέιτζ, αλλά υπάρχει…
μόνο μία Τζουν.
Οπότε… Στάσου.
Γι' αυτό στην υποδοχή του Μίτσι είναι όλες μπαλαρίνες;
Ναι, αγορασμένες και πληρωμένες.
-Εντάξει, αλλά ποιον πληρώνετε; -Πληρώνουμε τη Μονίκ Ντιμπουά.
Δωρεές στο σχολείο, με αντάλλαγμα την πρόσβαση
σε μερικές επιλεκτικές προσλήψεις.
Εννοείς τα κορίτσια εδώ;
Τα καταγράφεις;
Όχι.
Σκρόφα!
Άσε με!
Τράβις, με πονάς!
-Άσε με! -Δώσ' το μου!
Τζουν!
-Είσαι ασφαλής! -Έχεις μεγάλο θράσος!
Να θέλεις τέτοια και να τα αποκτάς έτσι;
Έλα.
Δεν έχεις πυρετό, πόνους, ζαλάδες…
Νομίζω ότι είναι η δράση του χαπιού, αλλά αν θες να δεις γιατρό…
Όχι.
Δεν θέλω.
Το αγόρι που ήσουν μαζί είναι από τη σχολή;
Όχι.
-Ξέρει ότι ανησυχείς; -Ξεχάστε το.
Δεν θα του ξαναμιλήσω.
Περίμενε, Πέιτζ.
Ήταν κάτι που δεν ήθελες;
-Είμαι καλά. -Οι νόμοι…
Σταματήστε!
Κακώς το είπα.
Έγινε αληθινό τώρα.
Είναι αληθινό, Πέιτζ.
Καλώς ή κακώς, συνέβη.
Ίσως θες να μιλήσεις σε κάποιον για το πώς νιώθεις.
Αν όχι σ' εμένα, σε κάποιον άλλο.
Σημείωμα απαλλαγής από το μάθημα. Τα λέμε αύριο.
Ξέρετε τι λέει ο κύριος Μπρουκς;
Λέει…
"Τραγουδάμε ό,τι δεν λέγεται…
και χορεύουμε ό,τι δεν τραγουδιέται".
Κύριε Ρένφρου…
σκοπεύω να χορέψω.
Νόμιζα ότι θα αργούσες.
Είμαι ηλίθιος.
Δεν διαβάζω.
Δεν πάω πουθενά.
Και τρώω κρέας.
Είχα μόνο ένα να κάνω απόψε.
Να μην… κάνω… σεξ!
Αλλά το έκανα, σαν να ήταν ξεπέτα.
Δεν έχω τι άλλο να προσφέρω.
Λες και…
Μόνο γι' αυτό είμαι καλός.
Μόνο αυτό θέλουν όλοι από μένα.
Είμαι μόνο…
αυτό το ηλίθιο σώμα.
Είσαι έξυπνος.
Είσαι γενναίος.
Και είσαι φοβερά αστείος.
Σου εγγυώμαι ότι υπάρχει κάποιος που θα δει ό,τι βλέπω.
Μόνο που…
εκείνος θα κάνει κάτι γι' αυτό.
Φίλε…
σου υπόσχομαι ότι θα έρθει.
Το θέμα με τη μυϊκή μνήμη
είναι ότι, όταν τελειώσεις, δεν θυμάσαι τίποτα.
Μπορεί να χόρεψες ένα αριστούργημα,
αλλά όταν γυρίζεις στη σκοτεινή κουίντα, είναι σαν να εξηγείς πώς αναπνέεις.
Χαίρεσαι που συνέβη, αλλά δεν έχεις ιδέα πώς έγινε.
Λυπάμαι, Νταν, πρέπει να το κάνει κάποιος άλλος.
Προχωράς. Μια υπόθεση δεν είναι απλή.
Ούτε είναι μπάτε σκύλοι αλέστε.
Κανόνες, τάξη, ιεραρχία.
Σε αυτά πίστευα.
Έλεγα ότι θα βοηθούσαν να λύσω τα μυστήρια
ενός κόσμου που απαξιoί τις γυναίκες,
καταπνίγει διαφωνίες
και ελέγχει πλήρως τις ζωές των χαζών που προσχωρούν εκεί.
Το μπαλέτο δεν έχει σχέση με το συμβάν.
Φυσικά κι έχει σχέση, Νταν.
Δεν είναι μόνο ένα άτομο που έριξε την Κάσι Σορ.
Είναι τα 400 χρόνια αυτής της διεστραμμένης, όμορφης τέχνης
που δημιούργησε η Δύση.
Έχω πολεμήσει πολλά πράγματα,
αλλά αυτό δεν μπορώ να το παλέψω.
Εντάξει.
Θα την κλείσω.
Ή θα βρω έναν ντετέκτιβ για να συνεχίσει.
Ευχαριστώ, κύριε.
Τζουν;
Είναι καλά η Μπετ;
Μπετ!
Πάψε πια.
Έχεις τραυματιστεί.
Και σίγουρα κάτι έχεις πάρει.
Ηρέμησε, είναι ψηλά, στα μαλλιά. Θα καθαρίσει.
Δεν θα οδηγήσεις!
Καλά!
Τότε, περπατάμε!
Έχεις τα χάλια σου.
Και δεν θέλω να με δουν έτσι.
Κάναμε κάτι καλό απόψε, Μπετ.
Ας μην το χαλάσουμε με κάτι κακό.
Αν σε παρηγορεί αυτό, η Σελίνα έστειλε τα πιο πολλά.
Ήταν από τις καλύτερες δουλειές της.
Τόσο καιρό νόμιζα ότι είχε σχέση με το Παρίσι.
Έπρεπε να αναρωτηθώ ποιος ήθελε να με κρατήσει εδώ,
με μόνο όπλο ένα φτηνό κινητό προσωρινής χρήσης.
Έχεις ιδέα πόσο δύσκολο είναι να διατηρείς ένα τέτοιο μέρος;
Βασιλιάδες και αυτοκράτορες πλήρωναν το μπαλέτο.
Τώρα πληρώνουν μόνο πλούσιοι σατανάδες.
Αν είμαι διεστραμμένη, είναι επειδή ο χορός είναι διεστραμμένος.
Αν το πω στο ΔΣ, θα σε πουν τρελή.
Νομίζω ότι η άμεση απομάκρυνσή σου είναι μια πολύ καλή ιδέα.
Δοκίμασε… και θα το διαδώσω.
Και όπως λες, αυτό το μέρος δεν έχει περιθώρια για σκάνδαλα.
Τι;
Η μαντάμ θα την ξεμπλέξει.
Η Μονίκ Ντιμπουά θα μας σκοτώσει.
Δεν άκουσες τον τύπο;
Ο Τράβις ξέρει τη Μονίκ.
Που σημαίνει ότι την έχει ήδη ενημερώσει.
Πρέπει να την καταστρέψουμε πριν μας κάνει χειρότερα.
Τρελάθηκες;
Πλησιάζουμε την αλήθεια, Τζουν!
Μόνο τον Τράβις δέχτηκα να καταστρέψω.
Αυτοί οι άνθρωποι έχουν δύναμη.
-Εμείς τι έχουμε; -Την αλήθεια!
Υπέγραψα σύμβαση εχεμύθειας.
Αν μιλήσω, θα με κομματιάσουν.
Αυτός ο δρόμος είναι το τέρμα.
-Είσαι καλά; -Ναι.
Φυσικά και πέρασα το τεστ ισορροπίας.
Τότε, γιατί κατουράω εγώ στο ποτήρι;
-Γιατί έφερες τον Όρεν; -Βασικά, αυτός με έφερε.
-Αυτόν πήρε η Νεβέα. -Μόνο μια κακή βραδιά.
-Το πόδι μου θεραπεύεται και… -Θα γίνεις ναρκομανής.
Θα παίρνεις χάπια για πόνο που δεν βρίσκεις.
Ξέρω πού είναι.
Ξέρω τι προσπαθώ να μη νιώθω,
γιατί δεν ξέρω τι έγινε όταν έπεσε η Κάσι.
Ξύπνησα στο δωμάτιό μου και δεν θυμόμουν τίποτα.
Μπετ, δεν έσπρωξες εσύ την Κάσι Σορ.
Απλώς κρατάει τα τσίσα μου. Ορίστε.
Η αδερφή μου έχει πιεστεί πολύ.
-Αλλά κανείς δεν… -Πήγαινε. Τώρα.
Θα βρω τρόπο να το εξαφανίσω αυτό.
Ξέρω έναν τρόπο.
-Άσε με να δω τον υπολογιστή σου. -Γιατί; Δεν έχει τίποτα.
Μπορεί να εκπλαγείς.
Πάντα αυτό γίνεται.
Είμαι σίγουρη ότι έχω δίκιο,
βάζω τους άλλους να κάνουν ό,τι θέλω, ξεχνώντας το κόστος.
Μπορούσαμε να είχαμε σκοτωθεί.
Γιατί προσπαθώ να φτιάξω εδώ όσα δεν μπορώ να φτιάξω στη ζωή μου.
Τα είχα όλα.
Τον πρώτο ρόλο…
ένα μέλλον που θα στήριζε η μητέρα μου…
Και μετά με έκανες να σκεφτώ ότι είμαι καλός άνθρωπος.
Εσύ μου το είπες.
Η χθεσινή νύχτα το διέψευσε.
Και μια μαγνητική αποκάλυψε το χτυπημένο πόδι μου.
Βγήκα από την παράσταση, Μάτι.
Μπήκες, έτσι;
Αυτό είναι.
Το μέιλ. Διάνα. Το βρήκαμε.
Συγγνώμη, είμαι κάπως σήμερα.
Δεν πειράζει.
Κι εγώ το ίδιο.
Σκεφτόμουν…
τη σημασία που έχουμε όλοι ο ένας για τον άλλον…
πόσο συνδέονται οι ζωές και τα σώματά μας,
και πόσο καλά κρύβουμε όσα μετράνε.
Ξέρω τι μετράει για σένα, Όρεν.
Μόνο που δεν ξέρεις.
Για να είμαστε καλοί παρτενέρ στην αίθουσα και εκτός,
πρέπει να σου πω κάποια πράγματα.
Ή μάλλον, ένα μεγάλο πράγμα.
Για μια σχέση μου.
Δεν με πειράζει να κρατήσουμε κάποια μυστικά.
Ναι, το δοκίμασα.
Δεν πέτυχε.
Τι θέλεις να μου πεις;
Κύριε Σορ, κυρία Σορ.
-Δεν ήξερα ότι ήρθατε. -Παιδί μου, θέλουμε λίγο χρόνο.
Μάλιστα, κύριε. Ήρθα απλώς να αποχαιρετήσω.
Όλοι μας.
Η Κάσι χειροτερεύει.
Όλα τα σημάδια είναι εκεί, μαζί με την κρίση που είδες.
Η οικογένεια θα διακόψει τη μηχανική υποστήριξη.
Θα διακόψει…
τη μηχανική…
Θα την αποσυνδέσουμε.
Υποτιτλισμός: Ελιάνα Τσακίρη